《卓忠贞祠》
明代·游朴

金川门启愤难披，碎首宁知九族夷。口筑刀环词愈厉，身膏砧族味如饴。

一腔苌血应为碧，千古文山合并祠。二百年来新庙食，低回含泪读穹碑。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。